

V. évf. 5. szám **Évközi 5. Vasárnap** 2018. február 4.

**FERENC PÁPA ÜZENETE A MIGRÁNSOK ÉS MENEKÜLTEK 2018-AS VILÁGNAPJÁRA (2018. január 14.) *(befejezés)***

***„Befogadni, védelmezni, támogatni és integrálni a migránsokat és menekülteket”***

Ezt a folyamatot meg lehet gyorsítani egy olyan állampolgárság felajánlásán keresztül, mely eltekint az anyagi és nyelvi követelmények és a rendkívüli szabályok előírásaitól, azon migránsok számára, akik hosszú ideje tartózkodnak az országban. Sürgetem továbbá annak a szükségességét, hogy minden módon ösztönözzük a találkozás kultúráját, megsokszorozva ezáltal a kultúrák közötti csere lehetőségét, dokumentálva és elterjesztve az integráció jó gyakorlatait, és olyan programokat fejlesztve, melyek a helyi közösségeket előkészítik az integrációs folyamatokra. Nyomatékkal hangsúlyozom azon külföldiek különleges esetét, akik humanitárius válság miatt kényszerültek hazájukból kivándorolni. Ezek a személyek igénylik, hogy biztosítsák számukra a megfelelő ellátást a hazatelepítéshez és a munkába való visszailleszkedést a hazájukban.

Lelkipásztori hagyományával megegyezően az Egyház kész arra, hogy elkötelezze magát első személyben a fent említett összes kezdeményezés megvalósítására, ám a remélt eredmények eléréséhez nélkülözhetetlen a politikai közösség és a civil társadalom hozzájárulása, mindegyik saját felelőssége körében.

Az ENSZ közgyűlés 2016. szeptember 19-én tartott csúcstalálkozóján, a világ vezetői nyilvánosan kifejezésre juttatták akaratukat, elkötelezik magukat a migránsok és menekültek javára, hogy megmentsék az életüket és védelmezzék a jogaikat, megosztva a felelősséget globális szinten. E cél érdekében az államok elkötelezték magukat, hogy összeállítanak és jóváhagynak 2018 végéig két globális szerződést (Global Compacts), egyiket a migránsokra, másikat a menekültekre tekintettel.

Kedves Fivéreim és Nővéreim, ezen elindított folyamatok fényénél, a következő hónapok kivételezett lehetőséget jelentenek, hogy bemutassuk és fenntartsuk azokat a konkrét tevékenységeket, amelyeket a négy igén keresztül felsoroltam. Arra hívlak Benneteket tehát, hogy használjatok fel minden alkalmat arra, hogy megosszátok ezt az üzenetet az összes politikai és társadalmi szereplővel, akik a folyamat részesei vagy szeretnének abban részt venni, mely elvezet a két globális szerződés jóváhagyásához.

Ma, augusztus 15-én tartjuk a Boldogságos Szűz Mária Mennybevétele ünnepét. Isten Anyja saját magában tapasztalta meg a száműzetés keménységét (vö Mt 2,13-15), szeretettel kísérte Fia útját egészen a Kálváriáig, és most mindörökké osztozik a dicsőségben. Anyai közbenjárására bízzuk a világ összes migránsa és menekültje reményeit és az őket befogadó közösségek vágyakozásait, hogy a legfőbb isteni paranccsal összhangban, mindnyájan megtanuljuk szeretni a másikat, az idegent, miként saját magunkat.

A Vatikánból, 2017. augusztus 15-én, a Boldogságos Szűz Mária Mennybevétele ünnepén FERENC

**HIRDETÉSEK**

Bercelen a 1. csoport takarít.

Bercelre és Szécsénkére sacellán (sekrestyés) szolgálatra várjuk a hívek jelentkezését.

Tisztelettel tudatjuk, hogy a berceli Római Katolikus Plébánián a Váci Egyházmegyei Vidékfejlesztési Iroda szervezésében a *Kerti munkás képzés* (Felnőttképzési nyilvántartási szám: E-001626/2017 Engedély száma: E-001626/2017/A003 OKJ száma: 21 622 01) alkalmai*: péntekenként 15:00-21:00, szombatonként 9:00-15:30*. Mivel a hívek közül nem jelentkeztek a képzésre, de a jogszabály előírja ennek a végzettségnek a meglétét a plébánia részére, ezért a *plébániai kormányzó vesz részt ezen*. Téves az információ, hogy ezt a plébániai kormányzó tartaná, mivel ez egy OKJ bizonyítványt adó képzés, nem pedig szakkör, csupán a helyszíne a plébánia. Értelem szerűen *péntek délutánra, és szombatra* így papot igénylő programokat *hittan, temetés, mise stb. nem tudunk tervezni*. A bérmálkozási előkészítőt és ifi hittant így szombat 18:00-ra kellett áttenni.

2017.01.27-én az egyházközségi gazdasági tanácstagoknak *gazdasági értekezlet volt* a Váci Egyházmegye szervezésében, melyen mivel a tanácstagok közül senki sem volt, így a plébániai kormányzó vett részt. A megváltozott jogszabályok számos változást jelentenek az egyházközségeknek, melyek a <http://bercel.vaciegyhazmegye.hu/rendelkezesek/> oldalon olvashatóak. *Regisztrált mérlegképes könyvelő, könyvvizsgáló vagy adótanácsadó jelentkezését várjuk a plébánián*. Szeretettel köszönjük ugyanakkor mindazok segítségét, akik segítenek, a nem elsődlegesen lelkipásztori feladatokban.

A Váci Egyházmegyei Vidékfejlesztési Iroda *3 közfoglalkoztatottat engedélyezett* a berceli és becskei plébániáknak, ezúton köszönjük meg azok munkáját, akinek a szerződése 2018.01.31-én lejárt (Demény Ivett, Jekkel László, Kollár János, Kadlót Katalin). A jelenlegi közmunka program 2018.04.30-ig tart. A program folytatása értelemszerűen a választási eredményektől is függ (a jelenlegi kormány szeretné meghosszabbítani). Tehát a változásnak megfelelően két nő mellett egy férfi (Romata György) marad a programban.

2018.02.05. H 17:00 *Szentségimádás a Galgagutai Templomban*

17:00 Szentmise a Becskei Templomban ‒ *Gyertyaszentelés*

2018.02.06. K 14:00 *Kovacsics Ignácné gyászmiséje és temetése Bercelen*

15.00-18.00 Véradás a berceli óvodában Kenderváros út 2/1

2018.02.07. Sz 17:30 *Szentségimádás a Berceli Templomban*

2018.02.08. Cs 17:00 Szentmise a Szécsénkei Templomban ‒ *Gyertyaszentelés*

17:30 *Szentségimádás a Berceli Templomban*

18:00 Felnőtt katekumen foglalkozás a Berceli Plébánián

2018.02.09. P 12:00 *Molnár Lászlóné gyászmiséje és temetése Bercelen*

2018.02.10. Sz 15:30 Szentmise a Vanyarci Templomban ‒ Balázs-áldás

17:00 Szentmise a Berceli Templomban +Csernyik László és szülők

István és Teréz és Mravik szülők Ferenc és Margit

20:00 Heaven's Garden Farsang a budapesti Liget Clubban

**2018. 02.11. V** 08:30 **Szentmise a Berceli Templomban** ‒ *Betegek kenetének közösségi kiszolgáltatása mindazoknak, akik hatvanadik életévüket betöltötték, vagy valamilyen súlyok ok miatt a szentség felvételét kérik, Major Bence befogadása*

**Betegek** 10:30 **Igeliturgia a Galgagutai Templomban**

**világnapja** 10:30 **Szentmise a Becskei Templomban** ‒ *betegek kenete*

12:00 **Igeliturgia a Nógrádkövesdi Templomban**

12:00 **Szentmise a Szécsénkei Templomban** ‒ *betegek kenete*

**Hivatali ügyintézés:** Római Katolikus Plébánia 2687 Bercel, Béke u. 20. szerda 9:00‒15:00

tel: (30) 455 3287 web: [http://bercel.vaciegyhazmegye.hu](http://bercel.vaciegyhazmegye.hu/), e-mail: [bercel@vacem.hu](mailto:bercel@vacem.hu)

Bankszámlaszám: 10700323-68589824-51100005